SET สัปดาห์หน้าฟื้นตัว รับแรงหนุนก่อนปิดงบฯ Q1/60
Weekly Strategy : by Capital Nomura Securities (Thailand)
26 มี.ค. 2560

Weekly Strategy : by Capital Nomura Securities (Thailand)
บล.โนมูระ พัฒนสิน ระบุในบทวิเคราะห์ว่า สัปดาห์หน้า (27-31 มี.ค.60) คาดทิศทางตลาดหุ้นไทย ยังมีแรงส่งเชิงบวกจากงาน SET In the City 23-26 มี.ค.60 ที่คาดว่าจะมีเม็ดเงินออมในส่วนของ Mutual Fund เข้ามาพอสมควร ทำให้สัปดาห์สุดท้ายของไตรมาส 1 ปีนี้น่าจะมีแรงหนุนทำ Window Dressing ใกล้เคียงสถิติที่ SET มักขึ้นก่อนปิดไตรมาส 1 สัปดาห์ราว +1.27%
โดยกลุ่มที่ีมักโดดเด่นช่วง Window ไตรมาส1คือ กลุ่มธนาคาร(SCB, BBL), กลุ่มค้าปลีก(ROBINS, CPALL), กลุ่มเกษตรและอาหาร (CPF, TUF) และกลุ่มชิ้นส่วน(HANA, DELTA) นอกจากนี้ไทยยังได้รับแรงหนุนจากกระแสเงินไหลเข้าทั้งตลาดพันธบัตร และตลาดหุ้น จากความไม่แน่นอนของนโยบายทรัมป์ในระยะสั้นและแรงขายทำกำไรเงินดอลลาร์จากภาวะ Over-owned ทำให้ FX Strategy ของ Nomura
ยังแนะนำ Short THB คาดมีโอกาสแข็งค่าในแนวรับถัดไป 34.6/34.5 บาทต่อเหรียญฯ เป็นจิตวิทยาบวกต่อ SET และหากพิจารณาในส่วนของภาพตลาด TFEX สัปดาห์ที่ผ่านมาจะเห็นสัญญาณ Cover short Position ของนักลงทุนต่างชาติต่อเนื่อง ส่งผลให้สถานะล่าสุดนับตั้งแต่ต้น ม.ค.-ปัจจุบัน ต่างชาติมีสถานะ Net Short เหลือราว -45,062 สัญญา จาก -67,604 สัญญา น่าจะหนุนโอกาสในการเร่ง Cover short เพิ่มเติมอีกส่วนประเด็นอื่นๆ เพิ่มเติม 1) Opec-Non OPec หารือเรื่องการจำกัด Supply 25-26 มี.ค.60 และ 2) การประชุมกนง 29 มี.ค.60 คาดคงดอกเบี้ย 1.5% จากประเด็นทั้งหมดทำให้ CNS คาดว่าตลาดจะฟื้นตัวต่อ ในกรอบแนวต้าน 1,584/1,596 จุด แนวรับ 1,564/1,560จุด
 
&lt;&lt;&lt;คลิกเพื่อดูรายละเอียด&gt;&gt;&gt;
 